Ξυλινες ξαπλωστρες

Οι ξυλινες ξαπλωστρες είναι όπως φανερώνει και το όνομά τους ξαπλώστρες φτιαγμένες από ξύλο, υλικό που χρησιμοποιείται εδώ και χιλιάδες χρόνια για κάθε είδους κατασκευή και έχει αποδείξει την ανθεκτικότητά του σε όποια κατασκευή και αν χρησιμοποιηθεί, πόσο μάλλον σε έπιπλα. Οι ξύλινες ξαπλώστρες, είτε πρόκειται να τοποθετηθούν σε παραλία, είτε σε πισίνα ή κήπο θα δοκιμαστούν σίγουρα για την αντοχή τους στην υγρασία και την ηλιοφάνεια. Πρόκειται για συνδυασμό καιρικών φαινομένων που πλήττουν ανεπανόρθωτα κάθε κατασκευή. Το ξύλο που χρησιμοποιείται στις ξαπλώστρες, αν συνδυαστεί με την κατάλληλη βαφή και συντήρηση, είναι σίγουρο ότι θα σας βγάλει ασπροπρόσωπους σε όποια δοκιμασία και αν το θέσετε. Πέρα από την αντοχή, μια ξύλινη ξαπλώστρα θα προσφέρει στο χώρο σας ενός άλλου επιπέδου αισθητική. Τέτοιου είδους ξαπλώστρες πλέον επιλέγονται από τα καλύτερα μαγαζιά στην Ελλάδα και το εξωτερικό. Η φυσικότητα του ξύλου μαζί με το μαξιλάρι προσφέρουν άνεση και αίσθηση χαλάρωσης σε όσους την προτιμήσουν. Αν το χρώμα είναι σημαντικό για εσάς δεν θα σας δημιουργήσει πρόβλημα, αφού μια ξύλινη ξαπλώστρα μπορείτε να την βρείτε πλέον σε όποια απόχρωση ξύλου και αν επιθυμείτε, ενώ για το στρώμα της επιλέγονται φυσικά ή μοντέρνα τολμηρά χρώματα. Όσον αφορά τον τύπο και την ποιότητα του στρώματος, πάλι οι επιλογές είναι πολλές, από στρώμα από ύφασμα (το οποίο όμως έχει το μειονέκτημα ότι ξεβάφει εύκολα) μέχρι και ανθεκτικής ποιότητας δερματίνη (τεχνικό δέρμα). Οι ξαπλώστρες από ξύλο κυκλοφορούν επίσης σε διάφορα σχέδια με πόδια ή και ροδάκια, ώστε η μετακίνησή τους σε στέρεο έδαφος, όπως στην πισίνα, να γίνεται παιχνιδάκι. Για όποια χρήση και αν την επιλέξετε - ιδιωτική ή επαγγελματική - και σε όποιο χώρο και αν αποφασίσετε να την βάλετε - παραλία, πισίνα ή κήπο - το σίγουρο είναι πως μια ξύλινη ξαπλώστρα θα σας βγάλει ασπροπρόσωπους!